open-index/open-wikipedia-markdown huggingface dataset:
Lentopinta

**Lentopinta** (, *FL*) on eräs ilmailussa käytettävä tapa ilmoittaa lentokorkeuksia.

Lentopinta on luku, joka saadaan jakamalla painekorkeus 100:lla. Näin mikäli lentokone lentää esimerkiksi 35&nbsp;000 jalan korkeudella korkeusmittarin standardiasetusta 1013,25 hPa käyttäen, se on lentopinnalla 350 ("kolme-viisi-nolla", kirjoitetaan FL350 ja lentosuunnitelmissa useimmiten F350). IFR-matkalennolla käytetään yleensä lentopintoja, jotka ovat täysiä kymmeniä (esim. 40, 50, 60 jne.) ja VFR-matkalennolla 5:een loppuvia (esim. 45, 55, 65 jne). Varsinkin aiemmin on lentopintoja ilmaistu myös metreinä, tällöin käytettävät sanonnat ovat "lentopinta xxxx metriä/flight level xxxx metres" tai "xxxx metriä standardi/metres standard", tai vielä aiemmin vain numero kerrallaan lukien.

Koska lentopinta perustuu painekorkeuteen eli korkeusmittarin standardiasetuksen käyttöön, ei se kerro todellista korkeutta maan tai veden pinnasta. Siksi lentopintajärjestelmää käytetään vain tietyn korkeuden, ns. *siirtokorkeuden* () yläpuolella. Siirtokorkeus annetaan jokaisen valtion omien ilmailumääräysten mukaisesti. Siirtokorkeuden määrittelyyn vaikuttavat asetetut estevarakorkeudet, joiden referenssinä on paikalliset maaston muodot, rakennetut esteet ja korkein maastonkohta. Ilma-aluksen noustessa siirtokorkeuden läpi se vaihtaa korkeusmittarinsa paineasetuksen lähtökentällä vallitsevasta keskimääräisen merenpinnan paineesta (QNH) tai kiitotien tason paineesta (QFE) standardiasetukseen 1013,25 hPa. Vastaavasti ilma-aluksen laskeutuessa siirtokorkeuden yläpuolella olevan ns. *siirtopinnan* läpi se vaihtaa korkeusmittariinsa standardiasetuksen tilalle lennonjohdolta saamansa QNH- tai QFE-paineen.

## Lähteet
Pieni ja ihmeellinen

**Pieni ja ihmeellinen** on Retropop-yhtyeen ensimmäinen single samannimiseltä debyyttialbumilta. Kappaleen on säveltänyt ja sanoittanut Tommi Ojala vuonna 2006. Single julkaistiin latauskaupoissa helmikuussa ja CD-versiona maaliskuussa 2008.

## Kappaleet
# 
# 
# 

## Musiikkivideo

Jussi Kemppainen ohjasi nimikkokappaleeseen avaruusaiheisen musiikkivideon. Video on kuvattu Viitasaarella joulukuussa 2007. Toukokuussa 2008 video voitti vuoden 2007 Yleisö Muuvin keräten 52 prosenttia kaikista äänistä. Video löytyy myös SingStar SuomiPop PlayStation-laulupelistä, joka julkaistiin keväällä 2009.

Vuonna 2026 Retropop julkaisi kappaleesta ja sen musiikkivideosta uudet versiot juhlistaakseeni yhtyeen 20-vuotista taivalta. 

## Kokoonpano
*Saila Ojala — laulu
*Tommi Ojala — syntikat, ohjelmointi
*Mika Ojalehto — rummut
*Olli Räsänen — kitara, taustalaulu

## Lähteet
Arcana

**Arcana** voi viitata seuraaviin asioihin:

**[[Arcana (videopeli)|Arcana]]*, vuonna 1992 ilmestynyt videopeli
**[[Arcana (runokokoelma)|Arcana]]*, A.W. Yrjänän runokokoelma 
*Arcana, ruotsalainen vuonna 1994 perustettu yhtye
*Arcana, kaupunki Yhdysvalloissa.
Tää ilta

**Tää ilta** on elektropop-yhtye Retropopin kappale ja ensimmäinen single yhtyeen toiselta studioalbumilta *[[Tämän hetken tähden (albumi)|Tämän hetken tähden]]*. 

Single julkaistiin ensin digitaalisena kesäkuussa ja sitten promo CD-versiona elokuussa 2011. Single oli samalla ensimmäinen julkaisu yhtyeen omalta Pieni ja ihmeellinen levy-yhtiöltä.

## Kappaleet
# 

## Musiikkivideo

Kappaleen musiikkivideo on kuvattu 2. elokuuta 2011 Tampereen Hämeenkadulla sekä Hämeenpuistossa. Video julkaistiin YouTubessa vain pari viikkoa kuvausten jälkeen. Yhtye suunnitteli ja ohjasi videon itse ja heillä oli ainoastaan kuvaaja mukana videon teossa.

## Kokoonpano
*Saila Ojala — laulu
*Tommi Ojala — syntikat, ohjelmointi
*Mika Ojalehto — rummut
*Olli Räsänen — kitara
Judith Wyder

**Judith Wyder** (s. 25. kesäkuuta 1988) on sveitsiläinen suunnistuksen maailmanmestari.

Nuorten MM-kilpailuissa 2007 Wyder sai viestipronssia. Savoien MM-kilpailuissa 2011 hän saavutti keskimatkalla pronssia sekä sijoittui viestissä seitsemänneksi ja sprintissä 19:nneksi. Falunin EM-kilpailuissa 2012 hän sijoittui sprintissä neljänneksi ja keskimatkalla 13:nneksi. Samana vuonna Lausannen MM-kilpailuissa hän voitti viestissä kultaa sekä sijoittui sprintissä 16:nneksi ja keskimatkalla 20:nneksi. Sotkamon MM-kilpailuissa 2013 Wyder saavutti viestissä pronssia ja sijoittui keskimatkalla 13:nneksi. Sprintissä hänet hylättiin. Palmelan EM-kilpailuissa hän voitti kultaa sprintissä, pitkällä matkalla ja viestissä. Trentinon MM-kilpailuissa 2014 Wyder voitti maailmanmestaruuden sprintissä  ja Sveitsin viestijoukkueessa  ja sekajoukkueiden sprinttiviestijoukkueessa . Lisäksi hän saavutti pronssia pitkällä matkalla. 

Jeseníkin EM-kilpailuissa 2016 Wyder voitti kultaa sprintissä, hopeaa keskimatkalla ja pronssia sekajoukkueiden sprinttiviestissä sekä sijoittui neljänneksi naisten viestissä. Saman vuoden MM-kilpailuissa Strömstadissa hän saavutti hopeaa sprintissä ja sprinttiviestissä sekä sijoittui neljänneksi pitkällä matkalla ja viestissä. Ticinon EM-kilpailuissa Wyder tuli sprintissä toiseksi ja oli mukana kultaa voittaneissa viesti- ja sprinttiviestijoukkueissa. Riian MM-kilpailuissa 2018 hän voitti kultaa viestissä, saavutti hopeaa sprinttiviestissä ja pronssia sprintissä sekä sijoittui kahdeksanneksi pitkällä matkalla.

Suunnistuksen maailmancupin osakilpailun Wyder on voittanut neljä kertaa vuonna 2014 ja neljä kertaa vuonna 2016. Maailmancupin kokonaiskilpailussa hän sijoittui toiseksi vuosina 2014 ja 2016.

Wyder on saavuttanut hopeaa hiihtosuunnistuksen nuorten MM-kilpailujen 2008 pitkältä matkalta.

## Lähteet
Vuoden 2008 Atlantin hurrikaanikausi

**Vuoden 2008 Atlantin hurrikaanikausi** alkoi 1. kesäkuuta 2008 ja päättyi 30. marraskuuta, jona aikana muodostuvat useimmat trooppiset hirmumyrskyt Atlantin valtamerellä.

Kausi oli eri mittareilla neljänneksi tai viidenneksi aktiivisin vuodesta 1944 alkavissa tilastoissa. Sen aikana tehtiin ennätys myös siinä, että kuusi peräkkäistä myrskyä rantautui Yhdysvaltoihin.

Kauden aikana Atlantilla kehittyi 16 trooppista matalapainetta, joista kahdeksan voimistui hurrikaaneiksi ja näistä viisi vähintään 3. luokkaan viisiportaisella Saffirin–Simpsonin hurrikaaniasteikolla. Keskimääräisenä vuonna nimettyjä matalapaineita on 11 ja hurrikaaneja kuusi.

## Hurrikaanit
* Hurrikaani Bertha 3.–20. heinäkuuta
* Hurrikaani Dolly 20.–25. heinäkuuta
* Hurrikaani Gustav 25. elokuuta – 4. syyskuuta
* Hurrikaani Hanna 28. elokuuta – 7. syyskuuta
* Hurrikaani Ike 1.–14. syyskuuta
* Hurrikaani Kyle 25.–29. syyskuuta
* Hurrikaani Omar 13.–18. lokakuuta
* Hurrikaani Paloma 5.–9. marraskuuta

Kauden jälkeen nimet Gustav, Ike ja Paloma jäädytettiin.

## Lähteet

## Aiheesta muualla

*2008 Atlantic Hurricane Season NOAA
Pente

**Pente** oli unkarilainen automerkki, jota valmisti budapestiläinen Weiss Manfréd Acél- és Fémművei vuosina 1946–1949.

Se oli kaksiovinen pikkuauto, jonka voimanlähteenä oli taakse sijoitettu 500-kuutioinen, 15-hevosvoimainen kaksitahtimoottori. Joka pyörällä oli erillisjousitus, joka oli toteutettu päällekkäisin kolmiotuin ja poikittaisin lehtijousin. 

Yritys suunnitteli myös 600-kuutioisella moottorilla varustetun mallin, josta oli tarkoitus tulla "Unkarin Volkswagen", mutta projekti päätettiin jäädyttää. Pente-autoja valmistui lopulta vain muutama prototyyppi.

## Lähteet
Clare Fischer

**Clare Fischer** (22. lokakuuta 1928 Durand, Michigan, Yhdysvallat – 26. tammikuuta 2012 Los Angeles, Kalifornia, Yhdysvallat) oli yhdysvaltalainen pianisti, säveltäjä ja sovittaja. Hän sai vaikutteita jazzista, taidemusiikista ja latinalaisamerikkalaisesta musiikista. Hän sai Grammy-palkinnot vuosina 1981 ja 1986. Hän levyttit kymmeniä albumeja leaderina ja työskenteli muissa ominaisuuksissa yli sadalla muulla albumilla.

Fischer teki uransa aikana musiikkia muiden muassa Dizzy Gillespielle, Cal Tjaderille, George Shearingille, Diane Schuurille, Natalie Colelle, Chaka Khanille ja Rufukselle, The Jacksonsille, Earl Klughille, Princelle, Robert Palmerille, Paul McCartneylle, Michael Jacksonille, Spike Leelle, João Gilbertolle ja Paula Abdulille. Hän sävelsi myös sinfonisia teoksia.

Fischer valmistui maisterinarvolla sävellyksessä Michiganin osavaltionyliopistosta, jossa häntä oli opettanut H. Owen Reed. Joulukuussa 1999 sama yliopisto myönsi Fischerille kunniatohtorin arvon tunnustuksena ansioista jazzmusiikin säveltäjänä, sovittajana ja esittäjänä. Fischerillä on kolme lasta ja kaksi lapsipuolta.

## Lähteet

## Aiheesta muualla
* Viralliset sivut 
* Allmusic.com: Clare Fischer
Tunturilieko

**Tunturilieko** (*Diphasiastrum alpinum*, aikaisemmin *Lycopodium alpinum*, *Diphasium alpinum*) on pienikokoinen vuoristoissa ja tundralla kasvava sanikkainen.

## Ulkonäkö ja koko
Varpumaisen tunturilieon suikerteleva varsi kasvaa 30–40 senttimetriä pitkäksi. Päävarresta tiheinä kimppuina nousevat sinivihreät pystyhaarat ovat 3–5 cm pitkiä ja kärkiosiltaan nelisärmäisiä. Lehdet ovat neljässä pitkittäisrivissä ja eri rivien lehdet ovat lähes samankokoisia. Kylkilehdet ovat kuitenkin hieman leveämpiä ja niiden reunat ovat taaksekiertyneitä. Itiötähkät ovat perättömiä ja ne ovat haarojen kärjissä yksittäin tai pareittain. Kooltaan itiötähkät ovat 1–1,5 cm pitkiä. Itiölehdet ovat kolmiomaisia, suippokärkisiä ja litteäruotisia. Suomessa tunturilieon itiöt kypsyvät kesä-syyskuussa. Lehtivihreätön alkeisvarsikko on yksikotinen, mukulamainen ja tavallisesti maansisäinen.

Tunturilieko risteytyy toisinaan harjulieon eli harjukeltalieon (*D. tristachyum*) ja keltalieon (*D. complanatum*) kanssa.

## Levinneisyys
Tunturiliekoa tavataan pohjoisen pallonpuoliskon vuoristoissa ja tundralla. Euroopassa lajia kasvaa muun muassa Alpeilla, Karpaateilla, Britteinsaarilla, Fennoskandian vuoristo- ja tunturialueilla, Islannissa, Venäjän pohjoisosissa, Uralilla ja Kaukasuksella. Aasian puolella lajia tavataan paikoitellen Pohjois- ja Keski-Siperiassa Tyynelle valtamerelle saakka, ja edelleen Alaskassa, Kalliovuorilla, Itä-Kanadassa sekä Grönlannissa. Suomessa tunturiliekoa on tavattu Kainuusta Itä-Lapin kautta Pohjois-Lappiin. Runsaimmin sitä kasvaa Käsivarren Lapissa. Laji lienee kuitenkin hävinnyt Kainuusta ja on harvinainen Itä-Lapissa.

## Elinympäristö
Tunturilieko kasvaa karuilla tunturikankailla ja lumimailla sekä tunturikoivikoissa. Joskus harvoin lajia tavataan myös kuivissa mäntymetsissä ja kuivilla niityillä.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Kasviatlas 2022: Tunturilieon levinneisyys Suomessa.
*ITIS: ''Lycopodium alpinum'' 
*United States Department of Agriculture (USDA): ''Lycopodium alpinum''
Erik Junnelius (1770–1831)

**Erik (Pehrinpoika) Junnelius** (1. tammikuuta 1770 Oulu – 29. marraskuuta 1831 Oulu) oli suomalainen raatimies, laivanvarustaja, kauppias ja merikapteeni.

## Elämäkerta
Erik Junnelius syntyi Pehr Junneliuksen ja Marghareta (o.s. Jaakola) seitsenlapsiseen perheeseen. Hän oppi merenkulun taitoja isänsä opissa 14-vuotiaasta saakka ja teki matkoja etupäässä Itämeren ja Pohjanmeren satamiin.

Erik Junnelius valmistui ylioppilaaksi Turun akatemiasta 1787. Hän teki väitöskirjansa tervan väärennyksestä. Tervan väärennyksessä oli kyse siihen lisätyistä vieraista aineksista, kuten hiekka, vesi, sahanpurut, talvella jäädyttäminen ja niin edelleen. Väärentäminen heikensi tervan laatua ja polki hintoja. Junnelius lähti hyvin nuorena kauppa-alalle isänsä liikkeeseen. Isänsä kuoltua 1790 hän toimi kauppaliikkeen kuolinpesän johtajana. Erikin äiti Marghareta meni aviomiehen kuoleman jälkeen toisiin naimisiin 1792 kauppias Pehr Petreliuksen kanssa. Tällöin Erik siirtyi isäpuolen palvelukseen ja oli mukana toiminnassa vuoteen 1800 saakka. Saatuaan isäpuolensa opissa tarvittavan opinnäytteen hän sai kauppaporvarin oikeudet. Erik alkoi toimia itsenäisenä kauppiaana ja perusti tukkukauppaa harjoittavan yrityksen, joka oli keskittynyt tuonti- ja vientitoimintaan. Erik toimi 1831 lähtien myös Oulun merimieshuoneen asiamiehenä, sekä Oulun edustajana valtakunnallisesti.

Junnelius toimi Oulussa raatimiehenä ja oli yleisesti arvostusta nauttiva henkilö. Oulussa hänet tunnettiin kansan suussa nimellä ”Morbror Erik”. Junnelius sai laivuriporvarin oikeudet Oulussa 1828. Oulun kauppaseurassa toimiessaan hän sai vuonna 1819 vastuulleen keisari Aleksanteri I:n vierailun Oulussa. Hän hankki matkaa varten henkilöstön ja kaluston. Kapteeniksi hän valitsi Johan Junneliuksen, varapäälliköksi perämies Christian Svanljungin, 24 merimiestä ja kolme purjelaivaa.

Junnelius omisti Oulussa IV-korttelissa talon nro 75, jossa sijaitsi hänen konttorinsa. Hän oli Oulussa myös hyväntekijä. Junnelius lahjoitti suureen Oulun vuoden 1822 palon rahastoon sekä järjesti vapaaehtoistyönä kaupungin asioita valtakunnallisesti palon jälkeen. Hän kuoli naimattomana ja lapsettomana. Junnelius on haudattu sukuhautaan Oulun hautausmaan vanhalle puolelle.

## Laivat

Junneliuksen omistamat laivat:

* Margareta (parkki)
* Maria Christina (priki)
* Expedit (priki)
* Orion (parkki)
* Diana (priki)
* Lilla Musa (priki)

Junnelius toimi myös kapteenina kyseisillä laivoilla: Margareta 1799, Maria Christina 1796, Expedit 1800, Orion 1801, Diana 1806 ja Lilla Musa 1812. Junnelius oli osakkaana setänsä Iisak Niskan kanssa useissa laivoissa.

## Lähteet
Roger Mpungu

**Roger Mpungu** (1924 – 6. joulukuuta 2007) oli burundilainen roomalaiskatolinen piispa. Hänet vihittiin papiksi 12. huhtikuuta 1955 ja nimitettiin Muyingan hiippakunnan piispaksi 6. maaliskuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat kardinaalit Agnelo Rossi ja Joseph-Albert Malula.

Mpungu erosi tehtävistään 1. heinäkuuta 1994.

## Lähteet
Jean-Berchmans Nterere

**Jean-Berchmans Nterere** (1. syyskuuta 1942 – 5. toukokuuta 2001) oli burundilainen roomalaiskatolinen piispa. Hänet vihittiin papiksi 11. lokakuuta 1970 ja nimitettiin Muyingan hiippakunnan koadjuuttoripiispaksi 23. tammikuuta 1992. Piispaksi vihkiminen seurasi 10. toukokuuta. Pääkonsekraattorina toimi Roger Mpungu, jota avustivat Bernard Bududira ja Simon Ntamwana.

Ntererestä tuli 1. heinäkuuta 1994 Muyingan piispa, jona hän toimi kuolemaansa saakka.

## Lähteet
Bernard Bududira

**Bernard Bududira** (elokuu 1934 – 19. marraskuuta 2005) oli burundilainen roomalaiskatolinen piispa. Hänet vihittiin papiksi Bururin hiippakuntaan 8. heinäkuuta 1963 ja nimitettiin Bururin piispaksi 17. syyskuuta 1973. Piispaksi vihkiminen seurasi 30. marraskuuta. Pääkonsekraattorina toimi André Makarakiza, jota avustivat Joseph Martin ja Stanislas Kaburungu.

Bududira johti hiippakuntaansa kuolemaansa saakka.

## Lähteet
André Makarakiza

**André Makarakiza** M. Afr. (30. kesäkuuta 1919 – 17. huhtikuuta 2004) oli burundilainen roomalaiskatolinen arkkipiispa. Hänet vihittiin papiksi 16. elokuuta 1951 ja nimitettiin 21. elokuuta 1961 Ngozin hiippakunnan piispaksi. Piispaksi vihkiminen seurasi 8. joulukuuta 1961. Pääkonsekraattorina toimi Joseph Martin, jota avustivat Aloys Bigirumwami ja Michel Ntuyahaga.

Makarakiza sai 5. syyskuuta 1968 nimityksen Gitegan arkkipiispaksi, jona hän toimi, kunnes erosi 6. marraskuuta 1982. Hän osallistui Vatikaanin toiseen kirkolliskokoukseen.
	
## Lähteet
Stanislas Kaburungu

**Stanislas Kaburungu** (s. 7. lokakuuta 1935) on burundilainen roomalaiskatolinen piispa. Hänet vihittiin papiksi Ngozin hiippakuntaan 3. syyskuuta 1961 ja nimitettiin saman hiippakunnan piispaksi 5. syyskuuta 1968. Piispaksi vihkiminen seurasi 25. tammikuuta 1969. Pääkonsekraattorina toimi André Makarakiza, jota avustivat Joseph Martin ja Nestor Bihonda.

Kaburungu erosi tehtävistään 14. joulukuuta 2002.

## Lähteet
Ribuloosi-5-fosfaatti

**Ribuloosi-5-fosfaatti** (C5H11O8P) on ribuloosisokerin ja fosforihapon esteri. Se on välituote eräissä biokemiallisesti tärkeissä aineenvaihduntareiteissä kuten pentoosifosfaattireitissä.

## Biokemia
Ribuloosi-5-fosfaattia muodostuu pentoosifosfaattireitin ensimmäisen vaiheen eli hapettavan vaiheen viimeisessä reaktiossa 6-fosfoglukonaatista 6-fosfoglukonaattidehydrogenaasin katalysoimana. Seuraavassa vaiheessa yhdiste muunnetaan isomeerikseen riboosi-5-fosfaatiksi fosfopentoosi-isomeraasin katalysoimana tai epimeerikseen ksyluloosi-5-fosfaatiksi fosfopentoosiepimeraasin avulla.

Ribuloosi-5-fosfaattia muodostuu myös fotosynteesin pimeäreaktioissa eli Calvinin kierrossa riboosi-5-fosfaatista ja ksyluloosi-5-fosfaatista samojen entsyymien katalysoimana kuin pentoosifosfaattireitissä. Pimeäreaktioiden viimeisessä vaiheessa fosforibuloosikinaasi muuttaa yhdisteen ribuloosi-1,5-bisfosfaatiksi.

Riboosi-5-fosfaatti on myös arabinoosi-5-fosfaatin isomeeri ja näiden isomeerien muuntumista toisikseen katalysoi arabinoosi-5-fosfaatti-isomeraasi.

## Lähteet
Joachim Ntahondereye

**Joachim Ntahondereye** (s. 8. toukokuuta 1953) on burundilainen roomalaiskatolinen piispa. Hän syntyi Camzaissa, kävi paikallisia kouluja ja jatkoi sitten opintojaan Tansaniassa ja Italiassa. Hän sai oppiarvon moraaliteologiassa Accademia Alfonsianasta. Hänet vihittiin 16. marraskuuta 1980 papiksi Ruyigin hiippakuntaan.

Ntahondereye sai 14. joulukuuta 2002 nimityksen Muyingan hiippakunnan piispaksi, ja piispaksi vihkiminen seurasi 1. maaliskuuta 2003. Pääkonsekraattorina toimi Simon Ntamwana, jota avustivat Joseph Nduhirubusa ja Roger Mpungu. Ntahondereye on myös toiminut seminaarin moraaliteologian professorina Gitegassa.

## Lähteet
Sellee

**Sellee** (joskus *Sellö*) on meren pinnan yläpuolelle maankohoamisen seurauksena muodostunut saari Alatornion edustalla nykyisessä Tornion kaupungissa. Asutusta siellä on ollut vuodesta 1660, ja se siirtyi kruunun omistukseen 1678. Vuosina 1795–1824 torniolaiset porvarit pitivät siellä maatiloja. Vuonna 1825 Sellee siirtyi Tornion kaupungin omistukseen. Nykyään saarella on Röyttän satama ja terästehdas.

Selleestä koilliseen sijaitsee Puuluodon kylä.
Jean Ntagwarara

**Jean Ntagwarara** (s. 22. syyskuuta 1947) on burundilainen roomalaiskatolinen piispa. Hänet vihittiin papiksi 15. elokuuta 1976 ja nimitettiin Bubanzan hiippakunnan piispaksi 24. lokakuuta 1997. Hänet konsekroi piispaksi 14. helmikuuta 1998 Simon Ntamwanan ja Stanislas Kaburungun avustama Evariste Ngoyagoye.

## Lähteet
Cabotinsalmi

**Cabotinsalmi** sijaitsee Kanadassa Newfoundlandin ja Cape Bretonin saaren välissä ja yhdistää St. Lawrencen lahden Atlantin valtamereen. Tämä 110 kilometriä leveä salmi on St. Lawrencen lahden salmista levein.

Salmi on nimetty löytöretkeilijä Giovanni Caboton mukaan.

Tämä strategisesti tärkeä vesitie on ollut tärkeä koko Kanadan ja Newfoundlandin historiassa. Salmen kautta kulkeva kansainvälisesti tärkeä laivareitti yhdistää Suuret järvet Atlanttiin.
Gervais Banshimiyubusa

**Gervais Banshimiyubusa** (s. 9. syyskuuta 1952) on burundilainen roomalaiskatolinen piispa. Hänet vihittiin papiksi 4. heinäkuuta 1981 ja nimitettiin Ngozin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 16. syyskuuta. Pääkonsekraattorina toimi Stanislas Kaburungu, jota avustivat Evariste Ngoyagoye ja Joseph Nduhirubusa.

Banshimiyubusasta tuli Ngozin piispa 14. joulukuuta 2002.

## Lähteet
Monivärihapero

**Monivärihapero** (*Russula versicolor*) on Suomessa ja Euroopassa yleinen haperolaji. Lakki on 2–6 senttimetriä leveä ja harmahtavan violetti. Se on myös usein keskeltä vihreä, ja siinä voi myös olla punaista, ruskeaa tai keltaista väriä. Sen tunnusmerkkeinä ovat helposti irtoava pintakelmu. Heltat ja jalka ovat kermanvaaleat. Heltat ovat tavallisesti kolo- tai tasatyviset. Sieni on syötävä ja sen kirpeä maku lähtee ryöppäämällä. Haju on heikosti hedelmäinen. Monivärihapero kasvaa kangasmetsien reunoilla, lehtimetsissä ja metsäteiden varsilla. Se on koivun juurisieni.

## Lähteet
Blaise Nzeyimana

**Blaise Nzeyimana** (s. 2. kesäkuuta 1954 Butare) on burundilainen roomalaiskatolinen piispa. Hänet vihittiin papiksi Gitegan arkkihiippakuntaan 25. heinäkuuta 1981 ja nimitettiin Ruyigin hiippakunnan piispaksi 30. lokakuuta 2010. Piispaksi vihkiminen seurasi 15. tammikuuta 2011. Pääkonsekraattorina toimi Simon Ntamwanan ja Evariste Ngoyagoyen avustama Joseph Nduhirubusa.

## Lähteet
Venant Bacinoni

**Venant Bacinoni** (20. helmikuuta 1940 – 23. heinäkuuta 2022 Bujumbura) oli burundilainen roomalaiskatolinen piispa. Hänet vihittiin papiksi 20. huhtikuuta 1965 ja nimitettiin Bururin hiippakunnan piispaksi 25. kesäkuuta 2007. Piispaksi vihkiminen seurasi 8. syyskuuta. Pääkonsekraattorina toimi Evariste Ngoyagoye, jota avustivat Simon Ntamwana ja Jean Ntagwarara. Bacinoni jäi eläkkeelle helmikuussa 2020.

## Lähteet
Ampumasuunnistus

**Ampumasuunnistuskilpailu** koostuu kolmesta osalajista, jotka ovat ammunta, kartanluku ja suunnistus. Kilpailijoiden keskinäinen sijoitus ratkeaa kokonaisajan perusteella. 

Ampumapaikalla kilpailijat ampuvat osumasta kaatuviin tauluihin sekä makuulta että pystystä. Jokainen ohilaukaus tuo kilpailijalle joko sakkoaikaa tai sakkokierroksia. Aseenaan kilpailijat käyttävät pienoiskivääriä tai ampumahiihtopienoiskivääriä. Nuorten sarjoissa aseena on ilmakivääri. Nuoret ampuvat ainoastaan makuulta. Kartanlukuosuudella kilpailijat merkitsevät kilpailukarttaansa neulanreiällä joko oman tai etäisyyspisteen paikan. Virheellisestä paikannuksesta kertyy sakkoaikaa. Suunnistusosuus on rastipisteineen ja reitteineen samanlainen kuin normaali suunnistus.

Suomessa ampumasuunnistuksen kansallisena lajiliittona toimii Suomen Sotilasurheiluliitto. Liitto huolehtii ampumasuunnistuksen Suomen mestaruuskilpailujen järjestämisestä sekä nimeää edustusjoukkueen lajin maailmanmestaruuskilpailuihin. Liiton jäsenseurat järjestävät kansallisia ja alueellisia ampumasuunnistuskilpailuja.

## Aiheesta muualla
* Ampumasuunnistus – Suomen Sotilasurheiluliitto ry
Bonaventure Nahimana

**Bonaventure Nahimana** (s. 3. kesäkuuta 1959) on burundilainen roomalaiskatolinen piispa. Hänet vihittiin papiksi Gitegan arkkihiippakuntaan 10. elokuuta 1986 ja nimitettiin Rutanan hiippakunnan piispaksi 17. tammikuuta 2009. Piispaksi vihkiminen seurasi 28. maaliskuuta. Pääkonsekraattorina toimi Simon Ntamwana, jota avustivat Joseph Nduhirubusa ja Venant Bacinoni.

## Lähteet
William Aquin Carew

**William Aquin Carew** (23. lokakuuta 1922 St. John's, Newfoundland – 8. toukokuuta 2012) oli kanadalainen katolisen kirkon diplomaatti ja piispa. Hänet vihittiin papiksi 15. kesäkuuta 1947 ja nimitettiin Telden titulaariarkkipiispaksi sekä apostoliseksi nuntiukseksi Burundiin ja Ruandaan 27. marraskuuta 1969. Piispaksi vihkiminen seurasi 4. tammikuuta 1970. Pääkonsekraattorina toimi Ildebrando Antoniutti, jota avustivat Giovanni Benelli ja Sergio Pignedoli.

Carew nimitettiin 10. toukokuuta 1974 apostoliseksi pro-nuntiukseksi Kyprokselle sekä apostoliseksi delegaatiksi Jerusalemiin ja Palestiinaan. 30. elokuuta 1983 hänet siirrettiin apostoliseksi pro-nuntiukseksi Japaniin. Hän jäi eläkkeelle 11. marraskuuta 1997.

## Lähteet
Synaptic

**Synaptic** on GTK+:lla toteutettu graafinen käyttöliittymä Debianin APT-ohjelmalle. Synapticia käytetään yleensä deb-paketteihin pohjautuvissa Linux-jakelupaketeissa, mutta sitä voidaan käyttää myös RPM-paketteja käyttävissä järjestelmissä.

## Ominaisuudet

*Yksittäisten ja useiden pakettien asentaminen, poistaminen, päivittäminen ja pakettien vanhempien versioiden asentaminen
*Järjestelmänlaajuinen päivittäminen
*Pakettien hakutoiminto
*Pakettien löytäminen nimen, kuvauksen ja monien muiden ominaisuuksien mukaan
*Pakettien valitseminen tilan, kategorian, nimen tai käyttäjän määrittelemän suodattimen mukaan
*Pakettien lajitteleminen nimen, tilan, koon tai version mukaan
*Pakettivarastojen hallinta
*Pakettiin liittyvän dokumentaation selaaminen verkosta
*Paketin viimeisimmän muutoslokitiedoston lataaminen
*Pakettien lukitseminen nykyiseen versioon
*Paketin tietyn version asentamisen pakottaminen
*Valintojen peruuttaminen ja uudelleen valitseminen
*Sisäänrakennettu pääte-emulaattori

Sillä on myös seuraavat toiminnot vain Debianissa ja Ubuntussa:
*Pakettien asetusten tekeminen debconfin kautta
*Xapian-pohjainen nopea haku
*Kuvakaappausten hakeminen screenshots.debian.net-sivustolta

## Historia

Synapticin kehityksen rahoitti ohjelmistoyritys Conectiva, joka pyysi tuolloista työntekijäänsä Alfredo Kojimaa kirjoittamaan graafisen käyttöliittymän APT:lle jatkamalla apt-rpm-ohjelmiston kehitystä. Lopulta Synapticia käytettiin Conectivan asennusprosesseissa. Myös Gustavo Niemeyer kehitti Synapticia ollessaan töissä Conectivalla. Nykyään ohjelmaa ylläpitää Michael Vogt.

## Vaihtoehdot

Kun Ubuntun sovellusvalikoima tuli saataville vuoden 2009 lokakuussa sen ilmoitettiin korvaavan Synapticin ja muita työkaluja määrittelemättömässä Ubuntun tulevassa versiossa. Ubuntu 11.10 Oneiric Ocelotin kehityksessä Synaptic on poistettu oletusasennuksesta.

## Lähteet

## Aiheesta muualla

*Virallinen sivusto 
*Ubuntun yhteisön kirjoittama käyttöohje Synapticille
Smolenskin rautatieasema

**Smolenskin rautatieasema** tai Smolenskin keskusrautatieasema () on Smolenskin kaupungissa Venäjän länsiosissa sijaitseva rautatieasema. Asema on Venäjän rautateiden tärkeä asema ja sijaitsee Moskovasta länteen Minskiin ja edelleen Varsovaan johtavan rautatien varrella. Aseman kautta liikennöi kymmeniä junia eri puolille Venäjää, Valko-Venäjää, Ukrainaa, Baltiaa ja Keski-Eurooppaa.  Lisäksi ajetaan paikallis-/lähijunaliikennettä.

Rautatieasema sijaitsee maantieteellisesti vajaa kaksi kilometriä (2 km) Smolenskin hallinnollisen keskustan ja kremlin luoteispuolella, puoli kilometriä Dnepr-joesta pohjoiseen.

## Lähteet

## Aiheesta muualla

* Venäjän rautateiden matkustajaliikenteen sivut, sis. aikatauluhaku  (rzd.ru)
* Расписание поездов по станции Смоленск. Отправление. - Smolenskin aseman kaukojunien aikatauluja  (rasp.yandex.ru)
* Расписание поездов по станции Смоленск. Отправление. - Smolenskin aseman lähijunien aikatauluja  (rasp.yandex.ru)
* Aikatauluja Smolenskin asemalle   (smolgrad.ru)
* Aikatauluhaku Smolenskin asemalle (kaukojunat)  (poezda.net)
*  ,  (parovoz.com)
Hankalampi (Sonkajärvi, itä)

**Hankalampi** on pieni soiden ympäröimä lampi Sonkajärven itäosassa lähellä Haajaistenjärveä. Lammen pituus on noin 600 metriä, leveys 250 metriä ja pinta-ala 5,4 hehtaaria. Lammen pohjoisrannalla on lintutorni, ja lampea ympäröi luonnonsuojelualue. Hankalammen rannat ovat soisia, ja rantaviivaa on 1,9 kilometriä. Lammen syvin kohta on 1,3 metriä syvä. Hankalampi on autio, ja siellä pesii kurkia, pikkulokkeja, laulujoutsenia ja muita vesilintulajeja.
## Lähteet
Silta (yritys)

**Silta Oy** on suomalainen palkka- ja henkilöstöhallinnon ulkoistamispalveluja myyvä yritys, jonka palveluksessa oli noin 300 henkilöä vuonna 2021. Yhtiön liikevaihto oli vuonna 2020 noin 21 miljoonaa euroa, ja sen toimitusjohtajana toimii Toni Leppänen.

Silta kuuluu Administer-konserniin, joka osti koko Sillan osakekannan kesäkuussa 2018, Sentica Partnersin hallinnoimilta rahastoilta ja muutamilta henkilöomistajilta.  Administer on sähköisen taloushallinnon palveluntuottaja.

## Historia
Vuonna 2000 Suomen valtio, Keskinäinen eläkevakuutusyhtiö Varma-Sampo (nyk. Keskinäinen työeläkevakuutusyhtiö Varma), Teollisuusvakuutus Oy (nyk. Sampo Oyj) ja Novo Group Oyj (nyk. CGI Suomi) päättivät perustaa henkilöstöhallinnon palveluita tuottavan yrityksen. Uusi yritys muodostettiin laajentamalla Varma-Sammon tytäryhtiön, eläkepalveluita tuottavan Eläkepalvelu Oy:n toimialaa liittämällä siihen toimintoja ja palveluja Novo Group Oyj:stä ja Valtiokonttorista. Silta Oy perustettiin vuonna 2001, ja se ryhtyi tuottamaan palkkahallintopalveluita yksityiselle ja julkiselle sektorille sekä eläkepalveluita yrityksille, eläkesäätiöille ja eläkekassoille. Perustamisen yhteydessä Siltaan siirtyi Eläkepalvelun täysin omistama henkilöstörahastopalveluita hoitanut Rahastopalvelu RP Oy ja henkilöstöriskien kartoituspalveluita hoitanut, Eläkepalvelun osittain omistama SV Benefic Oy.

Tammikuussa 2002 Silta hankki SV Beneficin täysin itselleen. Syyskuussa 2009 yhtiö hankki omistukseensa Pieksämäen kaupungin perustamasta Kuntalaskenta Oy:stä kymmenen prosenttia. Kaksi vuotta myöhemmin Silta kasvatti omistuksensa Kuntalaskenta Oy:ssä lähes puoleen, ostaen saman vuotena myös kolme muuta yhtiötä: suorahaku- ja rekrytointipalveluita tarjoavan Konsulttitoimisto Jaakko Lehto Oy:n, uudelleensijoituspalveluita tarjoavan Oy Promotive Ab:n ja HR-konsultointipalveluita tarjoavan JL Outsourcing Oy:n.

Silta Oy fuusioi tammikuussa 2010 täysin omistamansa tytäryhtiöt Rahastopalvelu RP Oy:n, Konsulttitoimisto Jaakko Lehto Oy:n, Oy Promotive Ab:n, Silta HRM Oy:n ja SV Benefic Oy:n. Kuntalaskenta Oy on edelleen Sillan osakkuusyhtiö 49,9 prosentin omistusosuudella.

Silta luopui rekrytointi, uudelleensijoitus, HR-vuokraus ja -konsultointitoiminnastaan huhtikuussa 2011. Eläke- ja henkilöstörahastopalvelut siirtyivät samoihin aikoihin Mandatum Lifelle. Silta Oy jatkaa liiketoimintaansa keskittyen palkka- ja taloushallinnonpalveluihin.

Sillan uudeksi omistajaksi tuli toukokuun 2012 lopulla pääomasijoitusyhtiö Sentica Partnersin hallinnoimat rahastot. Kesäkuussa 2018 Administer Oy ostaa koko Sillan osakekannan. Konsernin yhteenlaskettu liikevaihto on noin 50 miljoonaa euroa ja henkilömäärä lähemmäs 700.

## Toiminta
Sillan palvelukeskukset sijaitsevat Turussa, Tampereella, Pieksämäellä, Helsingissä ja Tallinnassa.

## Lähteet

## Aiheesta muualla
* www.silta.fi
*https://www.administer.fi/
* www.jaakkolehto.fi
* www.innova.fi 
* www.kuntalaskenta.fi
* Logican lehdistötiedote
Ordoño III (León)

**Ordoño III** oli Leónin kuningas vuosina 951–956 isänsä Ramiro II:n jälkeen.

## Ordoño III kuninkaana
Ordoño III:n täytyi kamppailla kruununtavoittelijaa, velipuoltaan Sancho I:stä vastaan, jolla oli mahtavina liittolaisina Kastilian kreivi Fernán González ja Navarran kuningas García I. Ordoño kukisti vastustajansa ja onnistui menestyksekkäästi myös torjumaan muslimien hyökkäykset maahan voittamalla vuonna 955 nämä San Esteban de Gormazissa.  

## Kuninkaan kuoltua sisällissodat puhkeavat
Ordoño kuoli kuitenkin pian saatuaan aikaiseksi aselevon kalifi Abd ar-Rahman III:n kanssa ja ylimykset valitsivat kuninkaaksi hänen velipuolensa Sancho I:n (956–966), joka kuitenkin syrjäytettiin kreivi Fernán González johtamassa kapinassa, jolloin valtaan nousi Alfonso IV:n poika Ordoño IV (958–960), tunnettu lisänimellä Paha.  Sancho I pakeni kalifin suojaan ja näin Cordoba pääsi vaikuttamaan Leonin asioihin ja nöyryyttämmän kristittyjä valtioita.

## Ordoño III:n perhe
Ordoño nai vastustajansa Kastilian kreivi Fernán Gonzálezin tyttären Urracan. Avioliitosta syntyi kaksi lasta, mutta myöhemmin kuninkaaksi kruunatun Bermudo II:n (982–999) äiti oli mahdollisesti kreivi Pelayon tytär.

## Lähteet

*

### Viitteet
Miikka Paatelainen

**Miikka Paatelainen** (s. 15. kesäkuuta 1964) on suomalainen kitaristi. 

Jo 1980-luvulla hän oli mukana yhtyeessä Pienet Miehet, joka teki kaksi albumia, *[[Pienet Miehet (albumi)|Pienet Miehet]]* (1989) ja *[[Painoton maa]]* (1991). Pienet Miehet palasi vuonna 2006 albumin *[[13 nuolta]]* myötä.

Nykyään häntä kuullaan monien yhtyeiden ja artistien keikoilla ja levyillä, esim. Fat Bullets, Marjo Leinonen & Viranomaiset, Maritta Kuula & Kevytnopat, Kerkko Koskinen, Markus Nordenstreng & The Latebirds sekä Scandinavian Music Group. Hän soittaa viimeksi mainitussa pedal steel -kitaralla, on tärkeä osa SMG:n nykyistä soundia ja vakituinen jäsen vuodesta 2008.

Muusikot kutsuvat Miikka Paatelaista yleisesti lempinimellä MacGyver.

## Lähteet
Bermudo II (León)

**Bermudo II** (myös Vermudo II) oli Leónin kuningas vuosina 984–999 serkkunsa Ramiro III:n jälkeen.

Vuonna 982 Galician ylimykset nousivat kapinaan Ramiro III:ta vastaan ja tämän paettua vuonna 984 Astorgaan Ordoño III:n poika Bermudo II huudettiin kuninkaaksi. vakiinnuttaakseen valtansa Bermudo solmi rauhan visiiri Almanzorin kanssa, joka kuitenkin teki jatkuvia sotaretkiä Leonin alueelle ja myös muihin kristittyihin valtioihin. 

Bermudon vaimo oli Kastilian kreivi Garcian tytär Elvira. Heidän poikansa oli Alfonso V.

## Lähteet

*

### Viitteet
Sancho I (León)

**Sancho I** oli Leónin kuningas vuosina 956–966 velipuolensa Ordoño III:n jälkeen. Sancho I sanoutui heti irti rauhasta kalifi Abd ar-Rahman III:n kanssa, jolloin tämä hyökkäsi maahan.  Tämän seurauksena Leonin ylimykset Kastilian kreivi Fernán Gonzálezin johdolla hylkäsivät kuninkaansa ja valitsivat tilalle Ordoño IV:n (958–960). Sancho I pakeni silloin kalifin turviin ja pyysi tältä sotilaallista apua. Vuonna 960 hän palasi Leoniin suuren muslimiarmeijan saattamana ja nousi jälleen kuninkaaksi ja puolestaan Ordoño IV pakeni kalifin suojiin. Kun Sancho I kieltäytyi täyttämästä kalifille antamiaan lupauksia, ryhtyi tämä suunnittelamaan Ordoño IV:n asettamista takaisin valtaan. Ordoño kuoli kuitenkin Cordobassa 962 ja suunnitelma raukesi.

Sancho I liittoutui Navarran kuninkaan, Barcelonan kreivin ja Kastilian kreivin kanssa vastustaakseen kalifia. Tähän kalifi vastasi lähettämällä joukkoja ryöstämään kyseisiä valtioita.

Sancho I kuoli myrkytykseen 966 ja kruunu siirtyi hänen viisivuotiaalle pojalleen Ramiro III:lle (966–984). 

## Lähteet

*

### Viitteet
Atle Emanuel Wilho

**Atle Emanuel Wilho** (26. maaliskuuta 1857 Asikkala – 4. marraskuuta 1940 Helsinki) oli suomalainen runoilija.

## Teoksia
* *Tovereille : mitä millekin - kuta kullekin : kahvipöytään : O. Y. G. W. Sohlberg A. B:in 40-vuotisjuhlassa 6 p. helmik. 1916*.    G. W. Sohlberg, Helsinki 1916
* *Kipinöitä tehtaan työstä : O. Y. G. W. Sohlberg A. B:in 40-vuotisjuhlan johdosta 6. II. 16 : juttu-runosia ; sepitteli A. E. W-o*.    G. W. Sohlberg, Helsinki 1916

## Suomennoksia
* Otto Kallenberg : *Käytännöllinen läkkiseppä : käsikirja läkki-, pelti-, vaski- y. m. sepille*; mukailemalla suom. A. E. Wilho.      Helsingin läkki-, pelti- ja vaskiseppien yhdistys, Helsinki 1902

## Lähteet
*
3584 Aisha

**3584 Aisha** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi N. G. Thomas vuonna 1981. Pikkuplaneetta sai nimensä löytäjänsä lapsenlapsen, Aisha Renee Thomasin, mukaan. Ennen nimeämistään tämä asteroidi tunnettiin tunnuksella **1981 TW**. Aishan läpimitta on noin 25 kilometriä. 

## Lähteet
*JPL Small-Body Database Browser: 3584 Aisha (1981 TW) 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Yleisurheilu kesäolympialaisissa 1912 – miesten kiekonheitto

**Miesten kiekonheittoon [[Kesäolympialaiset 1912|Tukholman olympiakisoissa 1912]]** osallistui 41 heittäjää 15 maasta. Kilpailu käytiin 12. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomen Armas Taipale oli ainoa, joka pystyi parantamaan loppukierroksilla ja voitti olympiakultaa.

## Loppukilpailu

## Lähteet

* Tulokset puolaksi
Anthony Bozza

**Anthony Bozza** (s. New Yorkissa) on kirjailija ja toimittaja, joka kirjoittaa Rolling Stone -lehteen. Hän on kirjoittanut kirjoja muusikoista, esimerkiksi Eminemistä ja AC/DC:stä. Hän on myös osallistunut esimerkiksi Slashin, INXSin ja Tommy Leen omaelämäkertojen kirjoittamiseen.

## Aiheesta muualla
* Anthony Bozzan kotisivut
Ordoño IV (León)

**Ordoño IV**, lisänimeltään Paha, oli Leónin kuningas vuosina 958–960. Hän nousi kuninkaaksi Leonin ylimysten syrjäytettyä Sancho I:n. Sancho kuitenkin palasi valtaan kalifi Abd ar-Rahman III:n tuella vuonna 960 ja Ordoño IV:n oli paettava. Hän kuoli Cordobassa vuonna 962.

Ordoño IV:n isä oli Alfonso IV.

## Lähteet
*

### Viitteet
Aisha (täsmennyssivu)

**Aisha** voi tarkoittaa seuraavia:

*Aisha, naisen nimi
*Aiša (Aiša bint Abu Bakr), yksi profeetta Muhammadin vaimoista
*3584 Aisha, asteroidi
*Bibi Aisha, silvottu afganistanilainen nainen, World Press Photo -valokuvakilpailun voittaja
Tyrskyahvenet

**Tyrskyahvenet** (Embiotocidae) on luikerokaloihin kuuluva heimo. Heimon lajit ovat pääasiassa mereisiä ja niitä tavataan pohjoiselta Tyyneltämereltä.

## Lajit ja anatomia
Varhaisimmat tyrskyahventen heimoon kuuluvat fossiilit on ajoitettu eoseeni- ja plioseenikausille. Nykyään heimoon kuuluu 24 lajia 13 suvussa. Tyrskyahvenet ovat korkearuumiisia kaloja ja suurin laji *Rhacochilus toxotes* voi saavuttaa 45&nbsp;cm:n pituuden. Heimon lajeille tyypillisiä piirteitä ovat selkäevän viereinen suomuista koostuva harjanne, haarautunut pyrstöevä ja pienehkö suu. Tyrskyahvenkoiraiden peräevä on pidentynyt.

## Levinneisyys ja elintavat
Tyrskyahvenlajeista 20 elää Pohjois-Amerikan Tyynenmeren rannikolla ja 3 Japanista Koreaan ulottuvalla alueella. Kaikki paitsi Kalifornian hitaasti virtaavissa makeissa vesissä tavattava järvityrskyahven (*Hysterocarpus traskii*) ovat mereisiä ja niitä tavataan läheltä rannikkoa koralliriutoilta, kivikkopohjilta, vesikasvillisuuden joukosta tai vuorovesilammikoista.

Tyrskyahventen ravinto koostuu pienistä selkärangattomista eläimistä. Heimon ainutlaatuinen piirre *Labroidei*-alalahkossa on se, että poikaset kehittyvät naaraan munasarjoissa ja naaras synnyttää eläviä poikasia ja esimerkiksi  pikkutyrskyahvenkoiraat (*Micrometrus minimus*) ovat sukukypsiä heti synnyttyään. Poikaset saavat happea ja ravintoa naaraan verenkierrosta.

## Lajeja

* raitatyrskyahven (*Amphistichus argenteus*)
* marmorityrskyahven (*Amphistichus rhodoterus*)
* kiiltotyrskyahven (*Cymatogaster aggregata*)
* japanintyrskyahven (*Ditrema temminckii*)
* mustapyrstötyrskyahven (*Embiotoca jacksoni*)
* juovatyrskyahven (*Embiotoca lateralis*)
* hopeatyrskyahven (*Hyperprosopon ellipticum*)
* sateenkaarityrskyahven (*Hypsurus caryi*)
* järvityrskyahven (*Hysterocarpus traskii*)
* riuttatyrskyahven (*Micrometrus aurora*)
* kelppityrskyahven (*Micrometrus frenatus*)
* pikkutyrskyahven (*Micrometrus minimus*)
* viirityrskyahven (*Neoditrema ransonnetii*)
* valkotyrskyahven (*Phanerodon furcatus*)
* paalutyrskyahven (*Rhacochilus vacca*)
* punatyrskyahven (*Zalembius rosaceus*)

## Lähteet
Esa Mäkijärvi

**Esa Juhani Mäkijärvi** (s. 1984 Kouvola) on suomalainen kirjailija ja toimittaja. Hän on julkaissut runokokoelmia, tietokirjoja ja romaanin.

Mäkijärvi pitää kahta blogia. Hänen tekstejään on ilmestynyt muun muassa *Demokraatissa*, *Nuoressa Voimassa*, *Kiiltomadossa*, *KonsoliFINissa*, *Parnassossa* ja *Pelaajassa*.

## Teokset
* *Yökiipijä* (runoja, ntamo 2007) 
* *Kolibrilla pesänsä mustien liljojen sydämessä* (runoja, ntamo, 2009)
* *Kaukainen maa* (runoja, Teos, 2011)
* *Valkoinen baletti: kirjoituksia Real Madridista* (tietokirja, Arktinen Banaani 2014)
* *Pomon lumo: Bruce Springsteenin tarina* (tietokirja, Arktinen Banaani 2014)
* *Mitä tupakka tarkoittaa?* (kokoelma, sisältää Mäkijärven kirjoituksen, Savukeidas 2014)
* *Joki* (runoja, Robustos 2015)
* *Mana* (runoja, Arktinen Banaani 2015)
* *Vieraita* (romaani, Arktinen Banaani 2015)
* ''Rautainen 80-luku - Toimintaelokuvan kultainen vuosikymmen' ' (Tietokirja, Arktinen Banaani 2018)

## Lähteet

## Aiheesta muualla
* Esa Mäkijärven blogi Merkintöjä
* Esa Mäkijärven runoblogi Blast #2
Yleisurheilu kesäolympialaisissa 1912 – miesten molempien käsien kiekonheitto

Miesten molempien käsien kiekonheittoon Tukholman olympiakisoissa 1912 osallistui 20 heittäjää kuudesta eri maasta. Kilpailu käytiin 13. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomen Armas Taipale voitti tämänkin lajin normaalin kiekonheiton lisäksi saavuttaen tuplan.

## Loppukilpailu

## Lähteet

* Tulokset puolaksi
Kehä (heraldiikka)

**Kehä** on heraldinen ohuesta viivasta muodostuva airutkuvion sukuinen tunnus, joka kiertää vaakunakilven sen myötäisesti mutta kuitenkin selvästi sen reunoista erossa. Jos viivoja kulkee kaksi rinnakkain, kuvio on **kaksoiskehä**.

Kehästä voi kasvaa myös heraldisia liljoja, jolloin kuvion nimi on **liljakehä**.

## Katso myös
* Reunus  

## Lähteet
* 

## Aiheesta muualla
Yleisurheilu kesäolympialaisissa 1912 – miesten molempien käsien keihäänheitto

Miesten molempien käsien keihäänheittoon Tukholman olympiakisoissa 1912 osallistui 14 heittäjää neljästä eri maasta. Kilpailu käytiin 9. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomi saavutti kolmoisvoiton ja yhteisestä sopimuksesta kilpailijat jättivät finaalikierrokset heittämättä ja tyytyivät alkukilpailun mukaiseen järjestykseen.

## Loppukilpailu

## Lähteet

* Tulokset puolaksi
Montreal (saari)

**Montrealinsaari** on noin 500 neliökilometrin suuruinen, Saint Lawrence- ja Ottawajoen yhtymäkohdassa sijaitseva tiheään asuttu saari. Se on suurin saari Hochelagan saaristossa ja toiseksi suurin saari Saint Lawrence -joessa Anticostinsaaren jälkeen. Pituutta sillä on 48 kilometriä, leveyttä enimmillään 16 kilometriä ja rantaviivaa noin 120 kilometriä. Sitä rajaa pohjoisessa Rivière des Prairies ja etelässä Saint Lawrence -joki sekä siihen kuuluva Saint-Louis’n järvi. Saarella sijaitsee Montrealin suurkaupunkialue, jossa elää noin 1,8 miljoonaa ihmistä, suunnilleen neljäsosa koko Quebecin väestöstä.

## Lähteet
Vladimir Trošin

**Vladimir Konstantinovitš Trošin** (15. toukokuuta 1926 Mihailovsk Neuvostoliitto – 25. helmikuuta 2008 Moskova Venäjä) oli venäläinen näyttelijä ja laulaja. Trošin esitti yli 2&nbsp;000 laulua, jotka ilmestyivät yli 700 studio- ja konserttitallenteella. Hänen laulajanuransa Neuvostoliitossa ja Venäjällä kattoi reilut puolivuosisataa.

Trošin syntyi toukokuussa 1926 Mihailovskissa Sverdlovskin alueella, joka alkaa Uralvuoriston itäiseltä rinteeltä. Hän oli työläisperheen kymmenes lapsi. Nuori Trošin oli hyvin innostunut musiikista ja laulamisesta. Pian hän oppi soittamaan balalaikkaa ja harmonikkaa. Vuonna 1943 Trošin valittiin Moskovan teatterikouluun. Hän opiskeli näyttelemistä Maria Knebelin ja Vasili Toporkovin johdolla ja laulua Natalia Kuprijanovan valvonnassa. Trošin valmistui näyttelijäksi vuonna 1947.

Vuodesta 1947 vuoteen 1988 Trošin kuului Moskovan taiteellisen teatterin (MHAT) vakinaiseen näyttelijäkuntaan. Hän työskenteli kahden sukupolven ajan monien Venäjän arvostetuimpien näyttämötaiteilijoiden kanssa. Vuonna 1955 Trošin esiintyi narrin osassa William Shakespearen näytelmän *[[Loppiaisaatto]]* neuvostoliittolaisessa versiossa (Dvenadtsataja Notš). Näytelmässä Trošin lauloi yhdeksän säveltäjä Eduard Kolmanovskin sävellystä.

Vuonna 1956 Trošin sai säveltäjä Vasili Solovjov-Sedoilta tehtäväkseen kantaesittää Mihail Matusovskin tekstiin sävelletyn laulun Moskovan illat (Podmoskovnje vetšera). Trošinin tulkinta on sittemmin noussut legendaariseen maineeseen (The original vocal of Midnight in Moscow, Moscow Nights, Popular Russian Hits vol. 1 - Monitor 1990). Kappale nousi maailmanmaineeseen Moskovan nuorisofestivaaleilla 1957.

Vähitellen Trošin vaihtoi näyttelemisen musiikkiin ja hänestä tuli yksi Neuvostoliiton tunnetuimmista laulajista. Trošin sai laulaakseen useiden merkittävien säveltäjien töitä. S. Shelohonov mainitsee pienessä Trošinin elämäkerrassaan seuraavat säveltäjät: Vasili Solovjov-Sedoi, Aleksandra Pahmutova, Nikita Bogoslovski, Oskar Feltsman, Aleksandr Tsfasman, Mark Fradkin, Matvei Blanter ja Arno Babadzhanjan.

Trošinilla oli myös huomattava näyttelijäura Neuvosto-ajan ja Venäjän elokuvateollisuudessa sekä televisiossa.

Vladimir Trošin sai uransa aikana runsaasti julkista tunnustusta ja useita palkintoja ja arvonimiä. Hänelle myönnettiin valtion Stalin-palkinto vuonna 1950. Hänet nimitettiin Venäjän kansannäyttelijäksi vuonna 1984. Hänestä tehtiin myös ansioitunut Mari El taiteilija. Hänelle myönnettiin kunniamerkki ja Ystävyyden kunniamerkki.

Trošin oli naimisissa tanssija Raisa Trošinan kanssa. Vladimir Trošin kuoli vuonna 2008 sydänkohtaukseen. Hänet on haudattu Trojekurovskojen kalmistoon Moskovassa.

## Suosittuja kappaleita

## Lähteet

## Aiheesta muualla
*
Hugo T. Salonen

**Hugo Tauno Salonen** (28. toukokuuta 1882 Savonlinna – 23. maaliskuuta 1940 Ylihärmä) oli suomalainen filosofian tohtori, rehtori ja suomentaja.

Salonen toimi 1906–1907 Viitasaaren yhteiskoulun ja 1922–1926 Naantalin yhteiskoulun rehtorina.

## Teoksia
* *Die Landschaft bei [[Ivan Turgenev|I. S. Turgeniev]]*, väitöskirja.   Helsingfors 1915

## Suomennoksia
* Dmitri Merežkovski : *Kristus ja Antikristus 1 : Jumalien kuolema : Julianus Luopio* ; suom. Hugo T. Salonen.   Gummerus 1923

## Lähteet
* 
* Suomen yksityisten oppikoulujen digitaalinen matrikkeli : Viitasaaren yhteiskoulu 1905-1970 
* Suomen yksityisten oppikoulujen digitaalinen matrikkeli : Naantalin yhteiskoulu 1915-1976
Ramiro III

**Ramiro III** oli Leónin kuningas vuosina 966–984. Hän nousi kuninkaaksi viisivuotiaana isänsä Sancho I:n kuoltua myrkytykseen. Hallintoa hoiti hänen tätinsä Elvira Ramírez.

Leónissa puhkesi vuonna 982 sisällissota ja Ramiro III pakeni Astorgaan, missä hän kuoli vuonna 984, tai toisen lähteen mukaan 26. kesäkuuta 985. Valtaan nousi tällöin Bermudo II.

## Lähteet
*

### Viitteet
Stanko Barać

**Stanko Barać** (s. 13. elokuuta 1986 Mostar) on kroatialainen koripalloilija, joka on viimeksi edustanut Olimpia Milanoa.

## Ura
Barać aloitti koripallon HKK Širokin juniorijoukkueissa ja nousi kaudeksi 2004–2005 seuran edustusjoukkueeseen. Seuran paidassa hän voitti muun muassa Bosnian mestaruuden vuonna 2007. Samana vuonna Saski Baskonia osti Baraćin pelioikeudet, mutta hänet myytiin vuokralle Valenciaan. Kaudella 2008–2009 hän teki paluun joukkueeseen ja nousi myöhemmin Baskonian ykkössentteriksi Tiago Splitterin lähdön myötä. Kesällä 2011 Barać siirtyi turkkilaiseen Anadolu Efesiin kolmen vuoden sopimuksella.

Kaudella 2015–2016 Barać pelasi loppukauden kroatialaisessa KK Cedevitassa, josta hän siirtyi kauden päätyttyä italialaiseen Olimpia Milanoon.

## Lähteet

## Aiheesta muualla
*Euroliigan pelaajaprofiili
Nestor Bihonda

**Nestor Bihonda** (1924 – 2. lokakuuta 1986) oli burundilainen roomalaiskatolinen piispa. Hänet vihittiin papiksi 8. marraskuuta 1953 ja nimitettiin Gitegan arkkihiippakunnan vihkipiispaksi sekä Simininan titulaaripiispaksi 6. toukokuuta 1965. Piispaksi vihkiminen seurasi 15. elokuuta. Pääkonsekraattorina toimi Émile André Jean-Marie Maury, jota avustivat Michel Ntuyahaga ja André Makarakiza.

Bihonda sai 5. syyskuuta 1968 nimityksen Muyingan piispaksi, jonka tehtäviä hän hoiti, kunnes erosi 25. maaliskuuta 1977. Hän osallistui Vatikaanin toiseen kirkolliskokoukseen.

## Lähteet
Joachim Ruhuna

**Joachim Ruhuna** (27. lokakuuta 1933 – 9. syyskuuta 1996) oli burundilainen roomalaiskatolinen arkkipiispa. Hänet vihittiin papiksi 18. syyskuuta 1962 ja nimitettiin Ruyigin hiippakunnan piispaksi 13. huhtikuuta 1973. Piispaksi vihkiminen seurasi 25. heinäkuuta. Pääkonsekraattorina toimi André Makarakiza, jota avustivat Michel Ntuyahaga ja Stanislas Kaburungu.

Ruhuna sai 28. maaliskuuta 1980 nimityksen Gitegan arkkihiippakunnan koadjuuttoriarkkipiispaksi, ja 6. marraskuuta 1982 hänestä tuli sen arkkipiispa, jona hän toimi loppuelämänsä ajan. Hän kuului tutsivähemmistöön ja kuoli murhan uhrina.

## Lähteet
Michel Ntuyahaga

**Michel Ntuyahaga** (joulukuu 1912 – 11. kesäkuuta 2002) oli burundilainen roomalaiskatolinen piispa. Hänet vihittiin papiksi 26. heinäkuuta 1941 ja nimitettiin Usumburan apostoliseksi vikaariksi sekä Alabandan titulaaripiispaksi 11. kesäkuuta 1959. Piispaksi vihkiminen seurasi 11. lokakuuta. Pääkonsekraattorina toimi Antoine-Hubert Grauls, jota avustivat Joseph Martin ja Aloys Bigirumwami.

10. marraskuuta 1959 Ntuyahaga sai nimityksen Usumburan piispaksi; 9. lokakuuta 1964 hiippakunnan nimi muuttui Bujumburaksi. Ntuyahaga osallistui Vatikaanin toiseen kirkolliskokoukseen. Hän jäi eläkkeelle 14. marraskuuta 1988.

## Lähteet
Aloys Bigirumwami

**Aloys Bigirumwami** (22. joulukuuta 1904 – 3. kesäkuuta 1986) oli ruandalainen roomalaiskatolinen piispa. Hänet vihittiin papiksi 26. toukokuuta 1929 ja nimitettiin Nyundon apostoliseksi vikaariksi sekä Garrianan titulaaripiispaksi 14. helmikuuta 1952. Piispaksi vihkiminen seurasi 1. kesäkuuta. Pääkonsekraattorina toimi Laurent-François Déprimoz, jota avustivat Joseph Kiwánuka ja Laurean Rugambwa.

Bigirumwami sai 10. marraskuuta 1959 nimityksen perustetun Nyundon hiippakunnan piispaksi, jona hän toimi, kunnes erosi 17. joulukuuta 1973. Hän osallistui Vatikaanin toiseen kirkolliskokoukseen.

## Lähteet
Thaddée Ntihinyurwa

**Thaddée Ntihinyurwa** (s. 25. syyskuuta 1942) on ruandalainen roomalaiskatolinen arkkipiispa. Hänet vihittiin papiksi 11. heinäkuuta 1971 ja nimitettiin Cyangugun hiippakunnan piispaksi 5. marraskuuta 1981. Piispaksi vihkiminen seurasi 24. tammikuuta 1982. Pääkonsekraattorina toimi Thomas A. White, jota avustivat Jean-Baptiste Gahamanyi ja Wenceslas Kalibushi.

Ntihinyurwa sai 9. maaliskuuta 1996 nimityksen Kigalin arkkipiispaksi.

## Lähteet